cyanic-selkie/wikianc huggingface dataset:
San Francisco Chronicle
Skiednis
Yn dat jier ferkocht de famylje De Young, dy't nei 135 jier noch altyd eigner fan 'e San Francisco Chronicle wie, de krante oan 'e Hearst Corporation. De Chronicle waard doe ûnderdiel fan útjouwerij Hearst Communications, dêr't de Examiner ek al ta hearde. De Hearst Corporation besleat dêrop de Examiner te ferkeapjen oan 'e famylje Fang, de útjouwers fan 'e San Francisco Independent en AsianWeek. Neitiid waard de Examiner omfoarme ta in fergees beskikbere tabloid, wat betsjutte dat de Chronicle yn San Francisco as iennichste echte deiblêd oerbleau.
Kamp Börgermoor
Skiednis
Kamp Börgermoor waard 1933 boud as finzenekamp ornearre foar tsjinstanners fan it nasjonaalsosjalisme. De fakminsken ûnder de earste finzenen waard hjitten harren eigen kamp te bouwen. De finzenen bouden ek it kamp Esterwegen en moasten it fean yn de omkriten ûntginne. Yn 1934 gong it kamp oer nei justysje. De offisjele list fan Dútske konsintraasjekampen hat kamp Börgermoor ûnder nr 155. Under de Iemslânkampen is it kamp kend as Lager I Börgermoor. Yn de Twadde Wrâldkriich waarden dêr feroardiele militêren fan de Wehrmacht fêstsetten; letter waard it ek de finzenis fan Franske, Belgyske en Nederlânske fersetsstriders. Ein fan de oarloch wie kamp Börgermoor in ûndersyksfinzenis fan de Wehrmacht.
De finzenen moasten lang swier wurk dwaan. Se krigen gjin masines om te brûken. Se krigen minne en net genôch klean, min iten en waarden faak mishannele.
Black Swan (film)
Untfangst
Yn The Hollywood Reporter priizge Kirk Honeycutt de "wielderige" goreografy, it "hinne en wer fleanende, sigesaagjende" kamerawurk en de "klearebare stoutmoedigens fan it fermingen fan geastlike sykte mei de lichaamlik wurchsume, geastferdôvjende easken fan ballet". Hy hie lykwols ek krityk op 'e film, dy't neffens him net alhiel berikte wat de regisseur foar eagen stie: "It slagget Aronofsky nea om 'e sjenre-eleminten mei de wrâld fan it ballet te fermoedsoenjen. […] De Wite Swan/Swarte Swan-dynamyk wurket hàst, mar de horrorfilm-flauwekul sleept alles yn 'e kninehoale fan bespotlikens."
Opbringst
Black Swan brocht yn 'e bioskopen yn 'e Feriene Steaten en Kanada $107,0 miljoen op, en yn alle oare lannen en territoaria $222,4 miljoen. Wrâldwiid kaam de opbringst dêrmei út op $329,4 miljoen. Ofset tsjin it budget fan $13 miljoen betsjut dat in winst fan $316,4 miljoen, hoewol't dêr de marketingkosten noch wol ôf moatte.
Sony Pictures Studios
Skiednis
Nei't Ince fuortgien wie, waarden de Inceville Studios omneamd ta de Triangle Studios. Dy waarden lykwols yn 1918 ferkocht oan filmprodusint Samuel Goldwyn, dy't se omneamde ta de Goldwyn Studios. Goldwyn foege ek in pear nije soundstages ta. Yn 1924 fusearre syn filmstudio Goldwyn Pictures mei twa konkurrinten: Metro Pictures en Louis B. Mayer Pictures. Ut dy fúzje ûntstie Metro-Goldwyn-Mayer (MGM), wêrfoar't de Goldwyn Studios, no omneamd ta de MGM Studios, de wichtichste opnamelokaasje waarden.
Hearlikheid Grinslân
Skiednis
Dy twongen feriening mei de stêd Grins noasken de Ommelannen lykwols net omreden de dominante posysje fan de stêd. Om tsjin dy dominante posysje te fersetten neamden de Ommelannen harsels Lyts-Fryslân, ynstee fan "Ommelannen fan de stêd Grins". De hearlikheid soe nea in ienheid wurde. Yn 1579 keazen de Ommelannen ek de kant fan de Nederlânske Opstân by de Uny fan Utert, allinnich omreden it feit dat Grins Spaanskgesind bleau. De stêd wie lykwols al foar de Pasifikaasje fan Gint, mar moast nea fan de Uny fan Utert hawwe. De Ommelannen seagen dêrtroch in kâns om harren fan it stedske jok te befrijen. In tal maonnen letter sleat Grins him ek by de Uny oan.
Schoonhoven
Lizzing
Schoonhoven leit benoarden de Lek en der is in pont foar auto's en fytsen. De stêd hat in skildereftich sintrum mei smelle grêften en in soad grien. Schoonhoven is bekend troch syn sulversmidden en sulveryndustry.
Frede fan Grave
De Frede fan Grave waard op 10 desimber 1536 tekene tusken hartoch Karel fan Gelre en keizer Karel V fan it Hillige Roomske Ryk.
Lightnin' Hopkins
Yn 1980 waard Lightnin' Hopkins opnaam yn de Blues Hall of Fame.
Kumbrysk
It kin ek wêze dat dizze taal gewoan in dialekt fan it Welsk west hat. Wissichheid dêroer is der net, mar in protte saakkundigen tinke dat de taal op it stuit fan útstjerren genôch fan it Welsk ferskilde om as in aparte taal te jilden.
Sytse ten Hoeve
Frysk Skipfeart Museum
Yn de rin fan de jierren is it museum groeid. Al ûnder syn foargongers A.M. Sustring (foarsitter fan de Feriening Frysk Skipfeart Museum) en H. Halbertsma (honorêr konservator) wie it proses fan útwreiding fan it museum yn gong setten. It tal gebouwen en de kolleksje groeide. Yn 1976 bestie de kolleksje fan it museum út 4357 foarwurpen. Yn de perioade 1976-2000 is de kolleksje mei 12.963 objekten groeid. Sytse ten Hoeve hat mear as 25 jaar direkteur fan it Frysk Skipfeart Museum west en naam yn 2005 ôfskied.
Angelen
thumb|Oarspronklik gebiet fan de Angelen yn Sleeswyk thumb|[[East Anglia]] De Angelen wienen in Germaansk folk út it noarden fan Jeropa. De kearn fan harren gebiet lei wierskynlik yn Sleeswyk. Yn de 5e iuw stutsen hja it Kanaal oer en foelen it tsjintwurdige Grut-Brittanje yn, tegearre mei de Saksen, Friezen en de Juten. Nei it skynt hawwe alle leden fan dat folk yn de rin fan de 5de iuw de Noardsee oerstutsen, want dêrnei wurdt op it fêstelân nearne mear fan harren neamd.
Gouderak
Skiednis
Begjin jierren tachtich krige Gouderak ynternasjonale bekendheid troch in grutte gifaffêre. In wyk mei hast hûndert wenten bliek sterk fersmoarge troch gemysk ôffal dat ein jierren fyftich yn in ûndjip stik fan de rivier (in 'zelling') starten wie en wêr't dêrnei in wenwyk, de Zellingwyk, boud wie. De wenningen moasten ôfbrutsen wurde. No, hast fiifentweintich jier letter, wurdt it gebiet saneard en wurde der nije huzen boud dy't yn 2010 klear wêze moatte.
Oant en mei 31 desimber 2014 wie Gouderak part fan de gemeente Ouderkerk. Op 1 jannewaris 2015 gie it plak en de gemeente op yn de fúzjegemeente Krimpenerwaard.
Kankena
Kankena is de namme fan in East-Frysk haadlingelaach.
Bartle Laverman
Libben
Neitins, in lyts bondeltsje mei fersen oer de sabeare dea fan Adri van Hijum, wie in reaksje op In Memoriam fan Douwe Tamminga. It wurklikheidsgehalte fan in tekst bepaalt net syn literêre kwaliteit, wie it boadskip. Yn 1981 ferskynde Ik laitsje my dea mei fersen-sykly oer sykte en relaasjeproblemen.
Romeinske Ryk
Oarsprong en útwreidzjen
De oergong nei it keizerryk wie in tiid mei in protte argewaasje. Caesar en Augustus stiften in ryk dat ûnder keizer Trajanus syn grutste omfang krije soe. It rikte fan Skotlân oant Mauritaanje, fan dêr oant Sûdan en de Iraanske heechlannen, Georgje, de Krim, bylâns de Donau en de Ryn oan de Nederlânske kust ta.
Keppeling om utens
Starověký Řím
Nederlânske nûmer-1 hits
M - T
Sjoch Artysten M-T.
Grutste sprong nei nûmer 1 ta
It getal tusken heakjes jout de foarrige notearring oan.
Middellânske See
De Middellânske See leit tusken Súd-Jeropa, West-Aazje en Noard-Afrika. It gebiet is 3850 km lang en hat in trochsneed breedte fan 600 km, de trochsneed djipte fan de see is likernôch 1430 m. It oerflak fan de see is om-ende-by 2 miljoen km².
Bełżec (ferneatigingskamp)
Skiednis
Bełżec wie yn 1940 al in wurkkamp foar arrestearre Poalske joaden. Yn 1942 waarden de earste finzenen nei Bełżec deportearre. Op 13 oktober 1941 hjitte Heinrich Himmler de SS-Brigadeführer fan it goa, Odilo Globocnik, om in konsintraasjekamp te bouwen. It plak Bełżec waard keazen omdat it op de grins fan twa distrikten (Lublin en Galyske) lei, dat Joaden út beide gebieten koene nei itselde kamp deportearre wurde, ek lei dêr al in spoar wat it ferfier nei it lettere kamp makliker makke. Fierders hienen de arbeiders fan it eardere wurkkamp al in grutte kûle útdold, dy't oarspronklik in militêre funksje krije moast, mar no moai as massagrêf tsjinje koe. Novimber 1941 sette Obersturmführer Richard Thomalla útein mei de bou, mei help fan Poalske boargers en Joadske arbeiders. It kamp wie maart 1942 klear.
Gaskeamers
De eerste gaskeamers waarden letter ferfongen troch seis nije, stiennen gebouwen mei in gruttere kapasiteit. Doe koenen sa'n tûzen minsken yn ien kear fergast wurde. Nettsjinsteande it gruttere rindemint wie it nei it transport fan desimber 1942 dien mei Bełżec, omdat op dat stuit sawat de hiele de Joadske befolking fan Lublin en Galysje al útrûge wie. De SS wie fan betinken dat Auschwitz-Birkenau de finzenen dy't oerbleaune wol hawwe koe. Maart 1943 waard it kampterrein omploege, beplante en waard dêr in pleats set.
Leechtsjerk
De namme betsjut tsjerke dy't leech leit, dit om ûnderskied te meitsjen mei de súdliker heech lizzende tsjerke fan Heechtsjerk. It doarpke hearde oarspronklik by gemeente Heechtsjerk.
Hendrik-Ido-Ambacht
Untwikkeling ynwennertal
Befolkingsûntwikkeling sûnt 1996:
Trond Sollied
As spiler
Mei Vålerenga: Mei Rosenborg: Mei Bodø/Glimt:
Park Heremastate
Ekologyske ferbining
Omdat om it park in soad bebouwing is, leit it oan de ein fan de ekologyske ferbining (griene as) Fryske marren, Langwarder Wielen, natoerterrein De Twigen, wynsingel de Omkromte (efter de Koaileane), natoerterrein De Famberhorst en Park Heremastate.
Bob Seger
Biografy
Seger waard berne yn it Henry Ford sikehûs yn Dearborn. Hy wenne dêr mei syn famylje oant syn seisde libbensjier. Fan syn seisde oant syn tsiende wenne de húshâlding yn Ann Arbor (Michigan), eardat Bob syn heit ferhúzje soe nei California.
Ferset (Star Wars)
Yn 'e Star Wars-ferfolchtrilogy
Yn Star Wars: Episode VII – The Force Awakens (2015), it earste diel fan 'e Star Wars-ferfolchtrilogy, is te sjen hoe't de Earste Oarder syn Stjerredeaderbasis, in nij en ekstreem krêftich massaferneatigingswapen, ynset om it hiele planetestelsel fan Hosnian-Primus te ferdylgjen, dat op dat stuit de (rûlearjende) sit fan it regear fan 'e Nije Republyk en de Galaktyske Senaat is. Mei't ek de romtemacht fan 'e Nije Republyk foar it oergrutte part yn datselde planetestelsel stasjonearre is, wurdt yn ien kear de hiele steatsstruktuer fan 'e Republyk fuortfage. It Ferset hat gelyk krigen: de Earste Oarder foarme wol deeglik in slimme bedriging. No is it Ferset noch it iennichste dat tusken de Earste Oarder en syn folsleine oerhearsking fan it Stjerrestelsel yn stiet.
It befel oer it Ferset wurdt dan oernommen troch fise-admiraal Amilyn Holdo. It is foar eltsenien dúdlik dat it gjin sin hat om nochris te besykjen en ûntkom fia de hyperromte, om't it Ferset noch mar brânstof hat foar ien hyperromtesprong, en de float fan 'e Earste Oarder gewoan folgje soe. De lytse romteskippen fan it Ferset binne flugger as de logge stjerreslachskippen fan 'e Earste Oarder, en kinne dêrom krekt bûten berik fan 'e grutte laserkanonnen bliuwe. Der ûntstiet in efterfolging mei minder-as-ljochtfaasje, dy't lykwols net mear as in pear dagen duorje kin foar't it Ferset troch de branje hinne is.
Meinte Walta
Wurk waard ûnder oare oankocht troch it ryk, wylst hy monumintale opdrachten útfierde op meardere Fryske plakken.
Mozilla Firefox
Mozilla Firefox is in iepenboarne websneuper. De oarspronklike ferzje is út 2002.
Hendrik ten Hoeve
Hendrik ten Hoeve ferstoar yn 2009 troch in ûngemak yn syn hûs oan de Munnikemuoarrestrjitte. Hy wie 36 jier lid fan de gemeenterie. Ten Hoeve waard begroeven op it Noarderbegraafplak.
Inferno (film út 2016)
Plot
Underwilens besjocht Sims de nije fideo fan Zobrist, dy't eins pas om midsnacht, oer krapoan tolve oeren, besjoen wurde meie soe. It is in bekendmakking dat Zobrist in nij, uterst besmetlik en tige deadlik firus ûntwikkele hat, dat er no frijlitten hat oer de wrâld. De helte fan 'e wrâldbefolking sil der de kommende dagen oan ferstjerre, mar hy wol dat se de reden foar harren ferstjerren begripe, dat dêrfandinne dit fideoboadskip. Dêrnei begjint er syn ekstremistyske tinkbylden oer oerbefolking en de oplossing foar de probleem te spuien. Sims is ûntsteld om te beseffen dat hy en syn organisaasje de ôfrûne jierren foar in libbensgefaarlike gek wurke hawwe. Om't hysels en eltsenien dy't er ken ek gefaar rinne om oan it Inferno-firus te stjerren, set Sims fuortendaliks ôf nei Florâns om syn gewicht efter it tsjinkearen fan 'e plannen fan Zobrist te smiten. Hy jout him by Sinskey en komt mei har ta oerienstimming om gear te wurkjen.
Sims biedt Langdon syn ûntskuldigings oan, om't hy fierhinne ferantwurdlik is foar alle sitewaasjes dêr't er de ôfrûne dei yn fersyld rekke is. Langdon hat nammentlik nea in skotwûne oprûn. Hy is troch aginten fan it Konsortium de jûns tefoaren yn Florâns ûntfierd en ynjektearre mei benzodiazepine, wat it ûnthâldsferlies en de hallusinaasjes oproppen hawwe. Mei in skalpel is der in lyts wûne yn syn holle oanbrocht om 'e yllúzje fan in skotwûne te wekjen. Dêrnei waard, yn opdracht fan Zobrist silger en Sienna, it toanielstikje yn it sikehûs (dat gjin sikehûs wie) opfierd, wêrby't Vayentha him besocht dea te sjitten mei losse flodders. Ek de 'deasketten' ferpleechkundige en de taksysjauffeur dy't Langdon en Sienna nei har appartemint ried, sieten yn it komplot. It doel wie om Langdon te manipulearjen om Sienna te helpen de oanwizings te finen en te ynterpretearjen dy't Zobrist foar har efterlitten hie. Dat wie fansels foardat Sims foar it ferstân krige dat it doel fan 'e syktocht de massamoard op 'e heale wrâldbefolking wie.
By in syktocht fynt Sinskey de pûde mei it firus it earst. Se giet te wetter om 'e pûde yn in spesjale kiste te dwaan, dy't folslein luchtticht ôfsletten wurde kin. Sims ken Sienna wer en giet efter har oan. Yn in gefjocht mei har beide hantlangers deadet er ien en ferwûnet er de bommemakker, mar sels rekket er ek deadlik ferwûne. Langdon sjocht Sienna ek en besiket har har healwize plannen te ûntpraten, mar sy is folslein tawijd oan wat sy as de rêding fan 'e wrâld beskôget. Se hat ûnderwilens de beide bommen, dy't se fan 'e bommemakker krigen hie, yn it wetter smiten en wol se mei de mobile tillefoan ôfgean litte om 'e pûde mei it firus barste te litten. As se ûntdekt dat har tillefoan gjin berik hat, dûkt se sels it wetter yn en lit hânmjittich ien fan 'e bommen ôfgean, wêrby't se harsels opblaast. Troch de skokweach giet ek de oare bom ôf. De pûde mei it firus teskuort, mar Sinskey hat de kiste der al om hinne ticht dien. De oerlibjende hantlanger fan Sienna falt har oan, en der folget in wrakseling, heal ûnder wetter, tusken Sinskey, Langdon en de bommemakker om it besit fan 'e kiste, dy't pas einiget as de man deasketten wurdt troch de Turkske plysje.
Yn 'e neisleep fan alle trelit wurdt de kiste mei it firus ôffierd troch wittenskippers fan 'e WHO. It firus sil analysearre en ûnskealik makke wurde moatte, in taak dy't Sinskey as harres beskôget. Sy en Langdon helje oantinkens op oan 'e tiid dat se in relaasje hiene en betsjûgje spyt dat harren wurk har útinoar dreaun hat. Se sjogge it lykwols as de hurde reäliteit, dêr't gjin ferwin op is. Letter keart Langdon werom nei Florâns, dêr't er temûk it deadsmasker fan Dante wer op syn plak yn it Palazzo Vecchio weromset.
Moardnerij fan Piaśnica
Slachtoffers
De nasjonaalsosjalisten makken fan de gaos yn de earste oarlochsdagen gebrûk om in rige fan moardaksjes yn 'e bosken fan Piaśnica út te fieren. Under de slachtoffers wiene njonken de Poalske en Kasjûbyske yntelligintsia ek pasjinten út Dútske en Poalske psychiatrykliniken en deportearre minsken út it Ryksgebiet.
Moard op pasjinten
Poalske oarlochsfinzenen fan it konsintraasjekamp Stutthof moasten de liken begrave en waarden dêrnei sels ek op befel fan Kurt Eimann (1899-1980) deasketten.
Dieders
Kurt Eimann, de man dy't as foarbyld fakentiden it earste slachtoffer deaskeat om sa as rolmodel foar syn manlju te funksjonearjen, waard op 20 desimber 1968 troch de regionale rjochtbank fan Hannover feroardiele ta fjouwer jier finzenis foar de moard op 1.200 minsken. Hy siet lykwols mar twa jier út.
Rikst Valentijn
Rikst Valentijn (Grou, 1985?) is in Fryske turnster. Se is de dochter fan reedriders Jos Valentijn en Haitske Pijlman. Yn 2002 wie de turnster út It Oranjewâld oan har heup blessearre, soks soe letter noch faker barre. Op 22 oktober 2003 stoppe se, op 18-jierrige leeftyd, mei turnjen. Yn 2004 wûn se de titel Sportfrou fan it Jier fan de gemeente Smellingerlân. Se hearde ta deselde lichting as Berber van den Berg.
Sjampanje-Ardinnen
thumb|left|160px| Notre Dame-en-Vaux Châlons-en-Champagne
Jacob Hepkema
Libben
Sjoernalisten wienen eartiids eins kantoarklerken dy't de grutte lanlike kranten neiliezen op nijsgjirrige stikken om dy dêrnei oer te nimmen, mar Hepkema gie nei gearkomsten en prate mei de 'gewoane' man. Hy liet syn ûnderfinings trochskine yn syn artikels oer de saken. Hy ferwurke der sfearbeskriuwings yn en ek dat wie modern foar dy tiid. Yn 1954 foel it doek foar it Nieuwsblad van Friesland en dêrmei kaam in ein oan it tiidrek fan 'Hepkema 's krante'. Mar Jacob Hepkema bliuwt de man dy't yn Fryslân de parse op it spoar fan de modernisearring sette en soarge dat de krante by brede lagen fan de befolking yn 'e hûs kaam.
Provinsjale wei 384
De wei is útfierd as twastrooks-gebietsûntslutingswei mei bûten de beboude kom in maksimumfaasje fan 80 km/o. Yn de gemeente Waadhoeke hjit de wei efterienfolgens Kade, Hegesylsterwei, Tsjummearumerwei, Frjentsjerterwei, Boargemaster J Dijkstrawei, Lutje Lollumerwei en Suderpolderwei. Yn de gemeente Súdwest-Fryslân hjit de dyk Froonackerdyk en Harstawei.
BoerBoargerBeweging
Earste ferkiezings
De riedsferkiezings fan 2022 kamen foar in goede tarieding te ier foar de BBB. Foar de riedsferkiezings fan 2022 socht de BBB dêrom gearwurking mei lokale partijen, dy't har oanmelde koene as Bûnsgenoat fan de BBB. De lokale partij dy't dat docht ûnderskriuwt it lannelike programma en kin gearwurking sykje mei oare Bûnsmaten yn it lân om sa kennis en ûnderfining út te wikseljen. Sa wûnen de BBBûnsgenoaten meiïnoar 48 sitten yn 19 gemeenten. Lokale partijen ûnder it logo fan BBB wiene yn Fryslân "Kleurryk Fryske Marren" (KFM), dy't fan neat 9,5% fan de stimmen helle, en de "Folkspartij yn Nederlânsk Belang" yn 'e gemeente Súdwest-Fryslân), dy't út neat wei 5,9% fan de stimmen krige.
Rinske Zeinstra
Rinske Zeinstra (Wergea, 23 desimber 1947 - Ljouwert, 21 febrewaris 2006) wie in Frysk reedrydster.
Rinske Zeinstra wenne har hiele libben yn Wergea, en wie teffens aktyf kuorbalspiler. . Sy stoar yn de âldens fan 58 jier nei in slimme sykte.
Jan Harm Contermans
Jan Harms Contermans wie de skutmaster fan it yn 1650 boude fallaat of de slûs in de Linde by Noardwâlde. Dat wie teminsten sa yn it jier 1742. Dit blykt út in brief dy't skippers, as brûkers fan it fallaat, oan de Steaten fan Fryslân stjoerden. Yn it brief klagen se oer de skutmaster. Se beskuldigen him der fan dat er nachts it wetter fuortrinne liet sadat harren skippen drûch foelen. Jan Harm Contermans liet neffens it brief pas wer wetter yn de slûs as de skippers in protte jenever by him kocht hienen. Ek sette Contermans de omlizzende landerijen nei eigen goedtinken splis.
Geert Arend Roorda
Biografy
Ein 2010 rûn Geert Arend Roorda staazje by it Deenske Esbjerg fB. De Denen wiene oertsjûge fan de kwaliteiten fan de middenfjilder. It kaam lykwols net ta in ferhier. Op 31 jannewaris 2011 waard yn de jûn bekend makke dat Roorda foar de rest fan it seizoen oan SBV Excelsior ferhierd wurde soe. . Op 19 febrewaris makke er yn de wedstriid tsjin Willem II syn earste twa doelpunten foar Excelsior.
Paul Kruger
It Kruger Nasjonale Park is nei him ferneamd; de Súd-Afrikaanske munt, de Krugerrand, dêr't syn antlit op stiet; en de  'Omke Paul piip' , nei it type piip dat hy smookte.
Sjoernalist
thumb|De parse yn petear mei de Russyke presidint [[Vladimir Poetin en de Finske presidint Tarja Hallonen.]]
Beropsorganisaasjes
Yn Nederlân kin elts artikel dat produsearre wurdt troch in sjoernalist neisjoen wurde troch in ûnôfhinklike kommisje dy’t dêr bûten stiet. Yn Nederlân bart dat troch de Rie foar de Sjoernalistyk. Eltsenien dy’t him troch in artikel beneidield field, kin nei dizze rie gean. Mar de rie hat gjin twingende middels om te straffen.
Keppelings om utens
Novinar Журналист
Franche-Comté
De Franche-Comté (Franko-Provansaalsk: Franche-Comtât) wie fan 1982 oant 2016 in bestjoerlike regio fan Frankryk. It gebiet leit yn it úterste easten fan it lân en wurdt yn it noarden begrinze troch de Elzas, Loataringen en Sjampanje-Ardinnen. Yn it westen grinzget it oan de eardere regio Boergonje, yn it suden oan de eardere regio Rône-Alpen en yn it easten oan Switserlân. Foar 1678 foarme de Franche-Comté it Frijgreefskip Boergonje (dêrfandinne de namme: franche = "frij" en comté = "greefskip"). Fan 1678 oant de Frânske revolúsje wie it in provinsje fan it Keninkryk Frankryk. Sûnt 1 jannewaris 2016 heart de Franche-Comté mei de eardere regio Boergonje ta de nije bestjoerlike regio Boergonje-Franche-Comté.
Wittmund (stêd)
Skiednis
De folgjende hearsker oer it Brokmerland, Fokko Ukena, koe syn foardiel dwaan mei de swakkens fan de Kankenas en sette dy famylje yn by de Slach op de Wylde Ikkers, dy't er ek wûn. Yn 1454 foel it kastiel yn hannen fan de hearsker oer Harlingerlân, Sibet Attena. Yn itselde jier ferienige Sibet Attena de hearsker fan Esens, Stedesdorf en Wittmund om de ûnôfhinklikens fan Harlingerlân wis te stellen foar de Eastfryske greven oer. Earst yn 1600 kaam it Harlingerlân, mei Wittmund, by East-Fryslân troch politike fúzjes en akkoarden tusken famyljes.
Yn 1584 komt it plak op in kaart foar as Witmondt. Letter krige de stêd in distriktstatus (Amt) en waard it in Amt ûnder de nije oerienkomsten. Op in oare kaart wurdt Witmundt yn 1730 neamd as part fan it Amt of Witmundt. Yn 1744 waard East-Fryslân opnaam yn Prusen, yn de Frânske tiid foel it in skoftke ûnder Nederlânsk/Frânsk bewâld om yn 1815 part fan it Keninkryk Hanover te wurden.
Liemkûle
In liemkûle of liemput is in gat, al as net fold mei wetter dy't ûntstie troch it ôfgraven fan liem foar it meitsjen fan bakstiennen.
Sosjaaldemokrasy
Sosjaaldemokrasy is de oantsjutting foar in politike beweging dy't op demokratyske wize yn de besteande maatskiplike of politike oarder in sosjale wetjouwing of in stadige herfoarming op grûn fan min ofte mear egalitêre begjinsels foarstiet. Sosjaaldemokraten binne oanhingers fan dy beweging.
Barack Obama
Iere libben
Yn 1988 sette Barack Obama útein mei de stúdzje rjochten oan de Harvard-universiteit. Dêr moete er yn 1989 Michelle Robinson wylst hja beide oan it wurk wienen foar itselde abbekateburo, en hja boasken yn 1992. Michelle Obama is hjoed de dei fice-presidinte foar mienskipssaken fan de Universiteit fan Chicago. Hja kaam yn it nijs doe't har salaris fertrijefâldige neidat Obama senator waard. De grûn dy't dêrfoar jûn waard wie lykwols har promoasje en dêrby it oerwurk, nei de tiid dat se Obama mei syn kampanje stipe. Har nije salaris is likeheech as dat fan oare fise-presidinten.
Marten Toonder
Libben
Marten Toonder waard berne yn Rotterdam. Hy makke kennis mei strips troch de comics dy't syn heit Marten Toonder Sr., dy't seekaptein wie, út de Feriene Steaten meinaam. Nei syn HBS-eineksamen makke hy in seereis. Hy gie tegearre mei syn heit nei Argentynje ta, dêr't hy yn 1931 de assistint fan Disney-striptekener Dante Quinterno, Jim Davis moete. Hy rekke ynspirearre om sels strips te tekenjen en gong nei de Rotterdamse kunstakadeemje, mar ferliet dy al wer gau.
Toonder ferstjert op 93-jierrige leeftyd yn syn sliep.
Wurken
De bêste ferhalen ûnderskiede har troch subtile humor en min of mear ferburgen maatskippijkrityk (bygelyks yn de ferhalen De Boppebazen, "Het monster Trotteldrom", "Het huilen van Urgje", "Het nieuwe denken" en "De bevrijding van Sollidee"). Ek hawwe de ferhalen in bysûnder taalgebrûk. Wurden as "denkraam" en "minkukel" waarden ek bûten de strips fan Toonder bekend.
Whiskey in the Jar
Ferzje fan Thin Lizzy
Yn 1972 brocht it platelabel fan Thin Lizzy in hardrock ferzje fan Whiskey in the Jar De band wie der net al te wiis mei dat krekt dit nûmer as single útbrocht waard want it soe de muzyk fan de band net represintearje. Mar de Single behelle yn Ierlân de nûmer 1 posysje. Yn Nederlân kaam it oant nûmer 20 yn de top 40. It duorre noch oant 1976 foar't Thin Lizzy Wiskey in the Jar op in album sette.
Ryksmonumint
Nederlân hat ûngefear 51.000 boude ryksmonuminten, 1.500 archeologyske ryksmonuminten en 350 beskerme steds- en doarpsgesichten. De ryksmonuminten binne ynskreaun yn it Monuminteregister (artikel 1 Monumintewet 1988), dy't automatisearre te finen is yn de Objektedatabank (ODB), beheard troch de RACM. De Objektendatabank is net foar publyk tagonklik.
Provinsjale wei 359
Rin
thumb|right|150px|Rotonde wêr't de N359 oanslút op de N928 by Balk.
47 Ronin (film út 2013)
Plot
Yn it achttjinde-iuwske Japan, dat suver hielendal isolearre is fan 'e bûtenwrâld, wurdt yn it domein Akō de healbloedjonge Kai oantroffen, in heal-Japanske, heal-Ingelske ferstjitling fan wa't sein wurdt dat er grutbrocht is troch demoanen. De goede en rjochtfeardige hear Naganori Asano, dy't oer Akō hearsket, wjerhâldt syn samoerai der lykwols fan om 'e jonge te deadzjen, en nimt him ynstee oan as in tsjinstfeint. De wûnen fan Kai wurde fersoarge troch de jonge ienlingsdochter fan hear Asano, de frouwe Mika. Mei't de jierren foarby geane, en Kai en Mika folwoeksen wurde, reitsje se fereale opinoar, ek al wurdt Kai omreden fan syn mingd komôf ferachte troch de samoerai fan hear Asano.
Letter bewurkmasteret Kira dat der foar it fermaak fan 'e shōgun in duël holden wurde sil tusken syn bêste samoerai en dy fan Asano, dy't yn folslein harnas fjochtsje sille, gesichtsbedekkende maskers ynbegrepen. De bêste samoerai fan Kira is, sûnder dat de oaren it witte, eins in reuseftige golem dy't troch Mizuki ta libben brocht is. Hear Asano set Yasuno yn. Om Asano foar de shōgun oer yn ferlegenheid te bringen, betsjoent Mizuki Yasuno lykwols foar it begjin fan it gefjocht, sadat er neat mear kin en it wol liket as is er smoardronken. Kai en Chikara, de teenagesoan fan Oishi, binne dejingen dy't Yasuno yn dy steat oantreffe. Kai beseft dat er betsjoend is, en om 'e ear fan syn hear te rêden, klaait er himsels yn it harnas fan Yasuno, ek al meie inkeld samoerai dat drage.
Kai wart him duchtich tsjin 'e golem, mar ferliest ûnder it duël syn masker, sadat syn identiteit ûntbleate wurdt. De shōgun wiist derop dat de deastraf stiet op it jin ûnrjochtlik foardwaan as in samoerai, mar as Kai op hannen en knibbels syn holle bûgd om ûnthalze te wurden, smyt frouwe Mika har njonken him del, sadat syn ûnthalzing ek har dea betsjutte soe. Hear Asano freget de shōgun dan om genede en nimt alle skuld op him. De shōgun jout opdracht om Kai in flink wan bruien te jaan, wernei't de samoerai fan hear Asano him mei houtene stokken slane oant er it bewustwêzen ferliest.
Opnamen en postproduksje
De opnamen foar 47 Ronin setten op 14 maart 2011 útein yn 'e Hongaarske haadstêd Boedapest. Der waard ek filme yn 'e Shepperton Studios yn it Ingelske greefskip Surrey, de Pinewood Studios yn it greefskip Buckinghamshire en op lokaasje yn Japan. Mei't op Keanu Reeves nei de hiele cast út Japanske akteurs bestie, waarden de sênes hieltyd earst yn it Japansk rippetearre om 'e akteurs der bekend mei te meitsjen, om dêrnei yn it Ingelsk opnommen te wurden. Reshoots waarden ein augustus 2012 yn Londen filme, dêr't se fertrage waarden troch de Olympyske Simmerspullen fan dat jier en Reeves syn debút as regisseur mei de film Man of Tai Chi.
Prizen
47 Ronin waard yn 2014 nominearre foar twa Saturn Awards, yn 'e kategoryen bêste kostúmûntwerp (Penny Rose) en bêste produksje-ûntwerp (Jan Roelfs).
Ferfolchfilm
Nettsjinsteande it minne kommersjele en krityske resultaat fan 47 Ronin, waard yn augustus 2020 oankundige dat der in ferfolchfilm yn produksje nommen wurde soe. Dat barde yn febrewaris 2021. De nije film soe 300 jier de takomst yn springe nei de hjoeddeistige tiid en fuortborduerje op it ûnthjit fan Kai en Mika om inoar yn harren folgjende libbens te sykjen. It ferfolch soe de sjenres horror, aksje en cyberpunk mei-inoar ferminge. Under de titel Blade of the 47 Ronin gie de film yn oktober 2022 op Netflix yn premiêre, mei yn 'e haadrollen Ana Akana en Marc Dacascos.
Fleanfjild Đồng Hới
Fleanfjild Đồng Hới (Fjetnameesk: Cảng hàng không Đồng Hới) is it fleanfjild fan Đồng Hới, yn Fjetnam. It leit lykwols yn de gemeente Lộc Ninh, 6 km benoarden de stêd. It fleanfjild hat in lâningsbaan fan 2.400 meter.
Tochmalân (wynmole)
thumb|250px|Tochmalân yn 2009 Tochmalân is in poldermole oan de noardkant fan Kollum yn de gemeente Kollumerlân. De mole mei stiennen fjildmuorren is dekt mei reid.
Boudewijn van Loo
Boudewijn van Loo (Ljouwert?, ? – dêre, maart 1596) wie in soan fan Gerrit van Loo dy’t út Hollân kaam. It liket dat hy in hege amtner west hast. Hy kocht as wenhûs it Rollemahûs dat lei aan de Iewâl tsjinoer it Auckemahûs, no it stedhûs fan Ljouwert. Hy liet der in hôf by oanlizze. Boudewijn gie fierder yn ‘e spoaren fan syn heit. Hy waard riedshear by it Hof fan Fryslân. Dernjonken wie hy keninklik rintmaster-generaal fan de domeinen en, der wurdt tocht, grytman fan It Bilt. Yn de praktyk wie hy de lânhearre op It Bilt. De kombinaasje fan rintmaster en grytman kaam faker foar op It Bilt. Boudewijn gie wenjen yn it Rollemahûs. Yn 1564 liet er it Rollemahûs ôfbrekke en der kaam in nij hûs, dat de weardichheid fan de bewenner útstriele, foar yn ‘t plak. It waard as ien fan de moaiste Ljouwerter huzen beskôge. Neist en los fan it hûs waard it hûs fan syn sweager Piter Dekema boud.
Krammerke
Fay krammerke
It wie yn de Feriene Steaten mooglik wurden masines te meitsjen dy't tried bûgje koenen, dat al gau kamen der ek oare patinten yn de Feriene Steaten, dy't besochten it orizjineel te ferbetterjen.
Matearje
Skiednis
Yn de 17e iuw doare Robert Boyle de opfettings fan Aristoteles yn twifel te lûken. Hy grypte tebek nei it dieltsjes- of partsjesmodel fan de matearje en ferkundige de oertsjûging dat alle matearje út dieltsjes bestean, dy't harren mei elkoar ta molekulen ferbine. Mei dizze teory kinne folle mear ferklearrings jûn wurde wêrtroch't dizze teory algemien oanfurdige wurdt.
Richard Asher
Libben en wurk
Hoewol't Asher ynternist wie, hie er in protte niget oan psychiatry en seach en behannele er ek minsken dy't mei slimme psychiatryske problemen opnaam wiene. Hy bespeurde û.o. dat hypotyreoïdy soms mank gie mei psychoazen en paranoia. (Myxedematous Madness, opnaam yn Talking Sense). Fanwege fierdergeande spesjalisearring en it ôffreedzjen fan dielmêden fan medyske spesjalismem mocht er dat net mear dwaan. Dat stiek him bot en hat faaks sines dien oan syn lettere depresjes.
Libertarisme
It Libertarianisme (Latyn: libertas „Frijheid“) is in op frijheid grûndearre politike filosofy dy't besibbe is oan it liberalisme. Libertaristen binne fan betinken dat eltse persoan it rjocht hat om mei syn libben en besit te dwaan wat er sels wol, salang't de frijheid fan oaren net beheind wurdt. Yn de 19e iuw wie libertarist noch synonym foar „anargistysk“ en wurdt hjoed de dei soms ek noch sa brûkt.
Hannel (brêge)
De Hannel is in brêge yn de binnenstêd fan Snits. Hannel en Wannel binne twa brêgen yn Snits, twa oerkrusings fan de Snitser Stedsgrêft, beide op plakke dêr't yn it ferline ek krusings wienen. Foar Hannel is dat de krusing nei de Lange Pipsteech. It metalen brechje mei hout is begjin 21e ieu oanlein, mei de nammefêststeling op 8 maart 2016.
Wethâlder
Tegearre mei de Gemeenterie foarmje hja it gemeentebestjoer. De gemeenteried is ek it politike orgaan dat nei de Gemeenteriedsferkiezings de wethâlders kiest. Meastal is harren ferkiezing/beneaming foar in perioade fan fjouwer jier, lyk oan de sittingstermyn fan de Gemeenteried.
Sport Vereent
Gegevens
Trainer
Ho Chi Minhstêd
De stêd leit op de westlike ouwer fan de Saigonrivier en heart ta de gemeente mei deselde namme, Ho Chi Minstêd. Yn Ho Chi Minhstêd leit it Fleanfjild Tan Son Nhat.
Dútske Oarder
In Nederlân bestiet sûnt de reformaasje oant hjoed de dei de 'Ridderlike Dútske Oarder yn de protestantske Balije Utert' as in charitative ynstelling.
Swimmen op de Olympyske Simmerspullen 1936
4x200 meter Frije Slach estafette
{| width=100%
List fan plakken yn Yslân
Dit is in list fan de meast wichtige stêden, doarpen en oare delsettingen fan Yslân:
Fraachteken
Oare talen
Ek by in sin mei in útropteken wurdt oan de begjin in útropteken setten, ek dan op de kop.
Scipione Riva-Rocci
Riva-Rocci hat ek in bydrage levere oan it ûntwikkeljen fan medisinen foar longsyktes; fral die er ûndersyk nei longtuberkuloaze. As jonge dokter assistearre er Carlo Forlanini by de technyk fan iatrogene pneumothorax (it mei opstet sin feroarsaakjen fan in klaplong om de oandiene long stil te lizzen en sa rêst te jaan) by de behanneling fan longtuberkuloaze.
Mountsjewier
De buorskip bestiet út twa pleatsen en leit deun oan de rykswei A7 en it fiadukt dêr't de Noarderleane oer de A7 rint.
Japan
Japan, sûnt 1947 offisjeel de Steat Japan, is in lân yn East-Aazje. De haadstêd is Tokio en de keizer fan de parlemintêre monargy is sûnt 2019 Naruhito. It lân wurdt ek wolris "it lân fan 'e opkommende sinne" neamd en is ferneamd om û.o. syn auto's en de Pokémonraazje.
Ekonomy
BYP per persoan is $33.500 (2007). Gearstalling fan BYP per sektor is 1,4% lânbou, 26,5% yndustry en 72% tsjinsten.
Ruurd Wiersma
Skilderjen
Yn 1975 wie der in grutte eksposysje fan syn wurk yn it Westfrysk Museum in Hoarn en yn desimber 2010 wienen syn bibelske tafrelen ûnder de titel De vrolijke bijbel van Ruurd Wiersma yn de Grutte Tsjerke yn Ljouwert te sjen.
Ruurd Wiersma Hûs
Nei syn dea op 15 desimber 1980 waard besletten syn hús sa te litten sa as Wiersma dat efterlitten hie. It hús is ynrjochte as museum fan Ruurd Wiersma syn wurk.
Home (film út 2015)
Plot
Oh fertelt Tip dat yn it Boov-haadkertier yn Parys alle gegevens oangeande de deportearre minsken byholden wurde, dat dêr sille se perfoarst útfine kinne wêr't har mem bedarre is. Yn ruil betinget er dat se him meinimt. Hy wol eins nei Antarktika ta, it iennichste part fan 'e wrâld dêr't gjin oare Boov binne, mar Tip feridelet ferskate kearen in besykjen fan him om 'e bestimming yn it navigaasjesysteem te feroarjen. Underwilens hat ien fan 'e Boov in helder idee krigen: se kinne Oh syn e-mail annulearrje foar't er de Gorg berikt. Dêr hawwe se lykwols wol Oh syn wachtwurd foar nedich, en lit hy no de iennichste Boov wêze dy't net "wachtwurd" as wachtwurd hat. Plysje Kyle wurdt efter Oh en Tip oan stjoerd, en hy wit Oh te pakken te krijen, mar Tip weeft handich mei him ôf.
Hell or High Water (film út 2016)
Plot
Underwilens berôvet Tanner, tajaand oan in ynienen opkommende ympuls, in trêde bank (diskear net in filiaal fan Texas Midlands), wylst Toby sûnder euvelmoed oare kant de strjitte yn in restaurant mei in oantreklike servearster petearret. Se witte mar nauwerneed te ûntkommen, en sette dan mei it stellen jild nei in kasino yn Oklahoma ta dat eksploitearre wurdt troch de Komantsje Naasje fan Oklahoma. Se sette it jild om yn fysjes, piele dêr wat mei om yn it kasino sûnder tefolle te ferliezen en wikselje it dan yn foar in sjek foar de Texas Midlands Bank. Op dy manear is it jild wytwosken en ûntrasearber om't se it wûn hawwe yn in kasino. Se oernachtsje yn it hotel fan it kasino, dêr't Tanner de tsjeppe Yndiaanske resepsjoniste derta ferliedt om seks mei him te hawwen, en ride de oare deis werom nei Teksas.
Hûnsrich
thumb|280px|West-East dwerstrochsneed fan de Hûnsrich op de hichte fan Exloo De Hûnsrich (Nederlânsk en Nedersaksysk: Hondsrug) is in sânrich fan 70 km op de eastrâne fan it Drintsk Plato, fan Grins oant Erica. Der wurdt meast oannaam dat de Hûnsrich in sydmorene is. De namme soe komme fan Hunze-rich, nei de stream dy't oan de eastkant de rich bylâns rint.
Yanbian (prefektuer)
List mei it oantal fan de offisjële etnyske groepen fan de Folksrepublyk Sina yn dizze autonome prefektuer:
Ekspresjonisme
It ekspresjonisme (fan Latyn: expressio, útdrukking) is in streaming yn de Jeropeeske keunst en literatuer fan de 20e iuw, dy't him foaral oppenearre yn de jierren 1905 oant 1940. It ûntstie yn Dútslân as in reaksje op positivisme en oare keunstbewegings, sa as naturalisme en ympresjonisme. Yn it Ekspresjonisme besiket de keunstner syn fielen, syn ûnderfinings, út te drukken. Dizze subjektiviteit lit de waarnimmer in mear of mindere ferfoarming fan de fysike wurklikheid sjen.
Wichtich is dat de gevoelswaarde, it ûnderbewuste, dy't de keunstner meimakket nei oanlieding fan it ûnderwerp de boppetoan hat. Dit yn tsjinstelling ta it ympresjonisme dêr't it stâl jaan fan de wurklikheid, sa't de keunstner dy sjocht en fielt, foarop stiet. Sa ferfaget yn it ekspresjonisme de bining mei de sinnen waarnimbere wurklikheid faak, somtiden rekket dy hielendal fuort. Sa krije tal fan nije (keunst)foarmen harren kâns. It ekspresjonisme ken mar ien wet: der binne gjin wetten, en wetten meie net oplein wurde.
It abstrakt ekspresjonisme heart ek ta it ekspresjonisme. thumb|200px|right|Paula Modersohn-Becker thumb|200px|Egon Schiele, selsportret
Skiednis
Yn "Die Geburt der Tragödie" jout Nietzsche útlis fan syn teory fan in absolúte twaspjalt yn de estetyske beleving; hy makket ûnderskied tusken in apollinysk en in dionysysk aspekt, in wrâld fan de geast, oarder en gepolijst en ien fan de berûzing, gaos, útsinnigens. It apollinyske fertsjintwurdiget "rasjoneel konsipiearre" ideaal, wylst it dionysyske stie foar de "einliken artistike konsepsje", fuortkommend út it ûnbewittene fan de minske. De parallel mei de Grykske goadewrâld joech ek de ferhâlding tusken dizze útersten oan, twa goadensoannen, net te ferienigjen en net te skieden. Neffens Nietzsche binne beide eleminten mear of minder yn in keunstwurk fertsjintwurdige.
Ek yn eardere en lettere perioades is lykwols ekspresjonistysk wurk makke. It ekspresjonisme as styl om jin te uterjen bestiet oan it begjin fan de 21e iuw noch hieltyd. Ek yn tiden fier foar de bloeitiid binne skilders te finen dy't in soarte fan ekspresjonistyske styl brûkten (sjoch galery: El Greco).
Ekspresjonistyske keunstskilders
De wichtichste ekspresjonistyske keunstskilders:
Sosjaalliberalisme
De streaming ûntstiet oan it begjin fan de 20e iuw as sosjalisten en liberalen ta in kompromis komme en punten fan de oare politike ideology oernimme.
Robert Wiene
De films dêr't er it meast mei ferbûn wurdt binne de horrorfilm It Kabinet fan Dr. Caligari (1920) en Raskolnikov (1923), nei Fjodor Dostojevski's roman Misdied en straf, dy't beide in grutte ynfloed hiene op de doetiidske Dútske film.
Nei't Hitler de macht oernaam hie yn Dútslân, ferfarde Wiene earst nei Boedapest, dêr't er One Night in Venice (1934) regisearre, letter nei Londen, en úteinlik nei Parys, dêr't er besocht om in lûdferzje fan 'It kabinet fan dokter Kaligary' te meitsjen, tegearre mei Jean Cocteau.
Emil Pfeiffer
Libbensrin
Njonken syn medyske wurk wie Pfeiffer ek botanikus: hy kweekte ferskate seldsume planten dy't er ek skildere. Der binne yn de bibleteek fan Wiesbaden mear as 2000 akwarellen fan syn hân bewarre bleaun.
Jason Newsted
Newsted (2012-2014)
Yn 2012 foarme er syn eigen band, dizze band hat oant 2014 en der is ien studio-albumm fan útkaam. Nei dizze band waard it frij stil rûn Jason Newsted op in tal lytse projekten nei.
David Hartsema
Hartsema skreau likernôch 900 gedichten en lietteksten yn it Grinzersk, Frysk, Nederlânsk, Frânsk en Ingelsk. Foar de RONO makke hy bydragen foar it kabaretprogram 'Wat anners', wêrút ek de lange gearwurking mei sjongster Lianne Abeln ta stân kaam. David Hartsema ûntfong yn 1985 tegearre mei de sjongster de earste K. ter Laan Priis, de kulturele priis fan de provinsje Grinslân, foar harren heule wurk.
Pinksterbeweging
De Pinksterbeweging is in streaming binnen it Kristendom dat sterk de klam leit op de Hillige Geast, dy't de dissipels fan Jezus neffens de Bibel op Pinkster ûntfongen hawwe. Troch de Pinksterbeweging wurdt dat sjoen as in part fan de belofte dy't Jezus syn neifolgers die en dat beskreaun stiet yn de Bibel.
Himalayamarmot
Status
De Himalayamarmot waard yn 1841 foar it earst wittenskiplik beskreaun troch de Britske biolooch Brian Houghton Hodgson. De soarte hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen.
Hegesân
Under it doarp falle de buorskippen Kalkwijk, Lula en de eardere buorskip, dochs hjoed-de-dei in wyk, Martenshoek.
Cécile Corbel
Karriêre
Yn 'e soundtrack fan Arrietty kombinearre Corbel Keltyske folksmuzyk mei Midsiuwske Turkske lieten, barokke madrigalen en Ierske marsen. De muzyk waard yn Frankryk opnommen mei in lyts orkest dat spilers omfette fan in akoestysk gitaar, basgitaar, fioele, altfioele, sello, akkordeön, doedelsek, Ierske fluit, bodhrán (Keltyske tromme) en ferskate oare perkusje-ynstruminten. It soundtrackalbum wûn de priis foar bêste orizjinele filmmuzyk by de Japan Gold Disc Awards. It wie tige populêr yn Japan en waard dêr in gouden plaat. Dat wie foar Yamaha Music Communications, de platemaatskippij dy't de soundtrack publisearre, oanlieding om Corbel har earste beide studio-albums yn Japan op 'e nij út te bringen.
Creeping Death
Oer it nûmer
De tekst beskriuwt inkelde fan de Tsien Plagen út it bibelboek Exodus. It nûmer soe syn titel te tankjen hawwe oan in momint wêrop 't de band de film The Ten Commandments oan it sjen wie. Op in stuit yn de film spruts bassist Cliff Burton: "Whoa, that's like creeping death!" wêrnei't sjonger James Hetfield sei: "Whoa, man, write that down, sheer poetry!"
Ludolph Smids
Biografy
Ludolph Smids troude mei Maria van Tinga yn 1674, mar sy stoar al yn 1682. In skoftke letter gie er fan it katolike leauwe oer op it protestantske, en boaske er oan de protestantske Anna de Groot. Sy festigen har yn 1685 yn Amsterdam.
Boerumer Feart
De namme Boerumer Faart jildt sûnt 15 maart 2007 as de offisjele namme, as ferfanging foar de eardere offisjele namme Burumer vaart
Lytssirkel
thumb|Lytssirkel (blau) en [[grutsirkel (rea).]] In lytssirkel of lytse sirkel fan in bol is in snijsirkel fan it oerflak fan in bol mei in flak dat net troch it middelpunt fan de bol giet. De diameter fan in lytssirkel is altiten lytser as dy fan de bol.
Op kaarten wurdt troch de kaartprojeksje in part fan in lytssirkel tusken twa punten oer de Ierde somtiden werjûn as rjochte line. Sa'n rjochte line jout dan lykwols net de kortste ferbining oan, om't dat altiten it part fan de grutsirkel troch dy twa punten is.
Jumanji (franchise)
Fyfde film
Al yn desimber 2019 waard in fyfde Jumanji-film oankundige, wêryn't op 'e nij de cast fan Jumanji: Welcome to the Jungle en Jumanji: The Next Level de haadrollen fertolkje sil. Anno 2023 is de ferwachting dat de opnamen yn 'e rin fan dit jier úteinsette sille. Akteur Jack Black hat sein dat dizze trêde film de lêste wurdt foar him en de rest fan 'e cast.
Bussumerheide
De Bussumerheide grinzet oan de Westerheide. Tusken beide gebieten troch rint in streekrjochte, ûnferhurde wei foar fytsers, fan ûngefear trije km lang, de Nije Crailosewei (lokaal ek 'Gebed sûnder ein' neamd).
Monumint
Op de Bussumerheide is 1978 ta oantins fan de eksekúsje in monumintaal krús set yn it plak fan it ienfâldige krús dat der sûnt 1945 stie. Yn it earstoan hie it krús fjouwer nammen: A.A. Bosschart, L.A.R.J. van Hamel, R.P. s'Jacob en C. v.d. Vegte. Begjin 21e iuw waard de namme A.J.L. van Zomeren der oan taheakke. Alle jierren wurdt dêr op 4 maaie in deadebetinking hâlden.
Panoramafoto
thumb|center|1000px| Panorama fan de Bussumerheide
Willem fan Haren (grytman)
Hy brocht syn bernejierren troch op Oenemastate. Hy wie grytman fan inkele gritenijen:
Burdaard
Hannel
Yn de 19e iuw begjint de rykdom fan de Burdaarders te groeien. Yn de twadde helte fan de 19e iuw wurde de earste diken nei Jislum, Wânswert en Stiennen Daam ferhurde
De tsjerken
thumb|left|250px|''Tsjerke op 'e Terp
De Swel
thumb|260px|Houtseach-, nôt- en pelmûne De Swel Yn 1841 waard yn Burdaard in pel-, nôt- en houtseachmûne stichte. Dy brânde yn 1874 ôf. Nei de brân waard de mûne wer opboud en krige doe de namme De Swel (De Zwaluw). Neffens de oerlevering gie it ynearsten net sa goed mei de saken. De eigner kaam der sa op om de mûne 'De Swel' te neamen; hy soe dan oan it sprekwurd tocht hawwe dat swel oan de simmer ferbynt.
De âlde brêge oer de Ie
thumb|left|250px|Dokkumer Ie In ferklearring fan de namme Burdaard soe ek yn it âlde wurd furde lizze kinne. In furde wie in plak dêr't je troch it wetter rinne koene. Burdaard hie ek in furde yn de Ie. Troch't de skippen grutter waarden, moast ek de furde ferdwine. Yn 1777 krige Simen Jans, de kastlein fan de herberch dêrnjonken, in fergunning om in brêge oer de Ie te meitsjen. Dat waard in klapbrêge. Net allinne de skippers moasten wat yn 't klompke dwaan, ek it ferkear oer de dyk moast tol betelje. Oant 1937 hawwe de kastleins dat rjocht holden. De brêge is sels neamd nei de kastleins Steenhuisen. Letter is der in draaibrêge kommen.
Skelte Tsjerks Wiglema
Yn de Earste Ingelske Oarloch fierde Wiglema it befel oer it skip De Frisia. Under befel fan Witte de With focht hy yn de Slach by de Haden op 8 oktober 1652 tsjin de Ingelske float. Op 10 desimber 1652 mong hy him wer yn de striid yn de Slach by de Singels, diskear ûnder Maarten Tromp.
Geologysk Museum Hofland
It museum stelt him as doel om by in breed publyk belangstelling foar de ierdkundige prosessen yn it Goai te toanen. Spesjale programma's en aktiviteiten foar bern op it mêd fan geology en archeology moatte dêrby helpe. Yn it museum is in tentoanstelling fan stiennen, mineralen en fossilen út de hiele wrâld. De eksposysjes en de stientetún toane it ferhaal fan it ûntstean fan it hielal, it earste libben op ierde oant de geologyske ûntstean fan It Goai.
Kristoffel Kolumbus
Foar 1492
Kolumbus waard (wierskynlik) berne yn 1451, yn de Italjaanske havenstêd Genua oan de Liguryske kust.
Sâltwinning út moar
Skiednis
Yn de 13e iuw waard de moarnearing in bloeiende yndustry yn de Lege Lannen. It sâlt dat yn Seelân en westlik Noard-Brabân wûn waard koe maklik konkurrearje mei it stiensâlt en de hannel mei de Flaamske stêden siet bot sleet yn.
Israel
Religy
Fan de goed 18% Israelyske Arabieren is 14,6% Sûnnitysk Moslim. In lyts part fan de Moslims heart by de Ahmadiyyah-herfoarmingsbeweging, dy't de klam lizze op tolerante en freedsume aspekten fan de Islam. Der is ek in lytse minderheid fan inkelde hûnderten Bahá'í, benammen yn Haifa en omkriten, dêr't ek harren wichtichste hillichdommen binne. Dan is der noch in lytse Samaritaanske gemeente fan sa'n 800 minsken, dy't yn Israel en op de besette Westigge wenje. Sindingswurk is ferbean yn Israel.
Militêr
Militêr budzjet $232 miljoen (2003).
Spanderswâld
It Spanderswâld is in boskgebiet fan ± 213 ha, west fan de wei Bussum-Hilfertsom, besuden Bantam en de Frânske Kampheide en beëasten 's-Graveland. Yn de midden is in heidefjildsje. Rjochting de beboude kom fan Hilfertsom binne in tal plaskes.
Alie Boorsma
Aaltje Grietje Boorsma, meast Alie Boorsma (Drachten, 22 july 1959) is in earder Frysk reedrydster út Drachten.
Flavius Aetius
Machtichste Romein fan it Westen
Yn Ravenna waard lykwols de leafde fan Iusta Grata Honoria troch har broer Falentinianus III finzen set. Hja nimt wraak troch harsels oan Attila oan te bieden en nûget him út it westlike ryk foar har te feroverjen. Neffens de skriftlike boarnen soe dat de reden west hawwe dat Attila it westen oanfoel ynstee fan it easten.
Literatuer
}}
Elizabeth Haydon
Elizabeth Haydon (Michigan, 1 jannewaris 1965), is in Amerikaansk skriuwster en muzikante. Hja hat twa ûnderskate rigen romans fan it fantasysjenre skreaun, dy't beide yn deselde wrâld spylje. De wichtichste dêrfan is de Symphony of Ages-rige, dy't foar folwoeksenen bedoeld is, mar dêrnjonken is Haydon ek de auteur fan 'e Lost Journals of Ven Polypheme-searje, dy't se foar jongerein skreau.